cyanic-selkie/wikianc huggingface dataset:
Nuevo León
Nuevo León, offisielt Estado Libre y Soberano de Nuevo León (Den frie og uavhengige staten Nuevo León), er en delstat nordøst i Mexico og grenser til delstaten Tamaulipas i øst, til Coahuila i vest, og i sør til Zacatecas og San Luis Potosí. Staten har også en 15 kilometer lang grense mot Texas i USA. Delstaten har et areal på 64 210 km² og et innbyggertall på over 4,6 millioner.
Rødalger
Flercellede arter har gjerne en komplisert livssyklus:
Urnemodeller i kombinatorikk
Uordnet utvalg uten tilbakelegging
Her er rekkefølgen på ballene som trekkes uten betydning. Det vil si at om vi trekker ball nummber 5, 2 og 8, regnes det som det samme som om vi trekker ballene 2, 8 og 5. Hvis vi har trukket ut k baller, kan disse ballene ordnes på k! forskjellige måter. Vi kan derfor tenke oss at vi først trekker ut et ordnet utvalg på k baller, og deretter ignorerer rekkefølgen de ble trukket i. Vi regnet ut ovenfor at de k ballene kan trekkes ut på P(n,k) forskjellige måter. Vi deler deretter med k!, siden rekkefølgen er likegyldig. Antallet måter vi kan trekke ut k baller er dermed
Nuevo León
Hovedstaden heter Monterrey og er Mexicos tredje største by og den viktigste industribyen i landet.
Rødalger
I haplobiontiske arter er den befruktede eggcellen, zygoten, det eneste diploide (dobbelt sett med kromosomer) stadiet. Den gjennomgår meiose som gir opphav til haploide (enkelt sett med kromosomer) sporer, som gjennom mitose vokser opp til flercellede alger (gametofytter). Disse algene produserer nye haploide sporer som i sin tur vokser opp til nye gametofytter. Disse gametofyttene produserer derimot ikke sporer, men kjønnsceller, som smelter sammen til en zygote og starter syklusen på nytt.
Urnemodeller i kombinatorikk
Uordnet utvalg uten tilbakelegging
Dette skrives iblant nCk eller C(n,k). (Se binomialkoeffisient.)
Rødalger
I haplo-diplobiontiske arter gjennomgår zygoten mitose, og utvikler seg til en flercellet diploid alge (sporofytt). Denne sporofytten produserer diploide sporer som vokser opp til nye sporofytter. Disse sporofyttene produserer så haploide sporer gjennom meiose. De haploide sporene utvikler seg til en flercellet gametofytt som produserer kjønnsceller som danner en zygote når de møtes.
Urnemodeller i kombinatorikk
Uordnet utvalg uten tilbakelegging
For et eksempel på denne urnemodellen, kan man tenke seg en lottokuppong. Her skal man trekke ut sju tall fra trettifire, men rekkefølgen på tallene er likegyldig. Antall måter man kan fylle ut en lottokuppong blir dermed C(34,7) = 5379616.
Nuevo León
Historie
Etter uavhengigheten kom Nuevo León i en spesiell situasjon i forhold til Mexico by. Misnøye oppsto med sentralstyret fra Mexico by, og Monterrey var også utsatt for angrep fra USA. Dermed forsøkte regionen å løsrive seg både i 1840 og i 1855, men begge forsøkene ble kvalt av sentralregjeringen.
Urnemodeller i kombinatorikk
Uordnet utvalg med tilbakelegging
I den siste urnemodellen tar vi ikke hensyn til rekkefølgen ballene trekkes i, men vi skal legge ballene tilbake i urnen etterhvert. Det sentrale er derfor hvor mange ganger hver av de n ballene har blitt trukket ut. Hvis, for eksempel, n = 3 og k = 5, er ett mulig resultat at vi trekker ball nummer 1 to ganger, ball nummer 2 tre ganger, og ball nummer 3 ingen ganger.
Skuteviksboder
Skuteviksboder eller Skuteviksbodene er navnet på det historiske sjøbodmiljøet i Skuteviken i Bergen.
Urnemodeller i kombinatorikk
Uordnet utvalg med tilbakelegging
Vi kan se for oss dette på en annen måte. Vi har k identiske baller, og n nummerte beholdere, og vi skal plassere de k ballene i beholderne. Det viktige er ikke hvilke baller som havner i hvilke beholdere, men hvor mange baller som havner i beholder 1, hvor mange som havner i beholder 2, og så videre.
Nuevo León
Geografi
Staten kan grovt deles opp i tre klimasoner: En tørr og varm del i nord, en temperert, høytliggende del i midten og halvørken i sør. Skoger av eik og furu vokser i fjellene, mens lavlandet i nord til dels benyttes for jordbruk.
Økonomi
Staten har 213 større industriforetak, og de fleste finnes i Monterrey-området. De mest kjente er bryggeriet Cervecería Cuauhtémoc-Moctezuma som eksporterer øl til hele verden, CEMEX, som er verdens nest største sementprodusent, og petrokjemi- og næringsmiddelgiganten Alfa.
Befolkning
Ifølge folketellingen i 2010 bodde det 4 653 458 innbyggere i Nuevo León. Over tre millioner bor i Monterrey. Mindre enn en halv prosent av befolkningen tilhører landets urfolk, mens ca. 77,8 % er katolikker og 10,68 % tilhører andre religioner, først og fremst ulike protestantiske grupperinger.
Kultur
Kjøkkenet i Nuevo León er typisk enkelt nord-meksikansk, og den mest kjente spesialiteten er cabrito, helstekt geit. Folkemusikken har både tysk/tsjekkisk innflytelse og påvirkning fra country, og kalles norteña.
Skuteviksboder
På 1600- og 1700-tallet ble det reist sjøboder og pakkhus i rekke langs stranden. I 1795 talte området 26 bygninger knyttet til sjøbasert virksomhet. Da strøket lå skjermet fra resten byen har stedet ikke blitt ødelagt av noen av de store bybrannene. På bakgrunn av at dette bygningsmiljøet var så godt bevart, ble hele bodrekken Skuteviksboder 7-19 vedtaksfredet i 1983.
Brannkatastrofen
Natt til 7. september 2008 startet en brann i Skuteviksbod 13. Bod 13 og 12 brant bortimot helt ned til grunnen, mens bod 11 og 14-15 fikk svært omfattende brann- og vannskader. Skuteviksboder 13 hadde i 1994 fått pålegg om å etablere sprinkleranlegg, men dette ble aldri fulgt opp av brannvesenet. Et sprinkleranlegg var forøvrig installert i bod nr 14, ettersom det var lagret oljeprodukter i boden. Sprinkleranlegget her var med å begrense storbrannens skadeomfang.
Gjenreisning
Etter brannen vedtok Hordaland fylkeskommune at de fredete bodene skulle gjenreises. De brannskadde bodene nr. 11 og 14 skulle gjenreises i sin fulle bredde som kulturminner, mens bod nr 12 og 13, som hadde brent helt ned til grunnen, skulle gjenreises eksteriørmessig av hensyn til det sammenhengende kulturmiljøet. Skuteviksboder 10, 14 og 15 ble etter brannen istandsatt etter restaureringsarkitekt Elin Thorsnes tegninger. Skuteviksboder nr 13 ble sommeren 2013 oppført i massivtre etter tegninger av arkitekt Bertram Brochmann.
Rettslig etterspill
Det ble tatt ut tiltale mot Michele Saluzzi, en av de 7 utenlandske gjestearbeiderne som bodde i bod 13. Politiet mente at italieneren i vanvare hadde skrudd på en kokeplate på komfyren, som så fikk det til å brenne i en frityrkoker som sto oppå platen. Dette trodde ikke retten på og den 14. desember 2010 ble Saluzzi frifunnet for brannen i de fire sjøbodene i 2008.
Eieren av Skuteviksbod 13, Jan Helmich Pedersen, og hans leietaker Arne Steen var på et tidspunkt siktet for brudd på kulturminneloven, men siktelsen ble henlagt etter bevisets stilling.
I forbindelse med brannen ble det oppdaget at Skuteviksboder 13 ble brukt som bolig på tross av at sjøbodene var regulert til næringsvirksomhet. For bruddet på plan- og bygningsloven fikk huseieren Jan Helmich Pedersen et forelegg på 100000 kroner og leietageren Arne Steen et forelegg på 50000 kroner. Politiet besluttet i tillegg at leietakeren må tilbakebetale 134000 kroner for vinningen fra videreuteleien.
Etter at Pedersen og Steen nektet å vedta foreleggene havnet saken i Bergen tingrett. Tingretten ga her politiet medhold i at de to ikke hadde anledning til å leie ut deler av lokalene til boligformål, siden det aldri ble søkt om dette. Pedersen og Steen ble dømt til å betale henholdsvis 60.000 og 30.000 kroner i bot. I tillegg må Steen tilbakebetale 60.000 kroner for vinningen fra videreuteleien. Etter at Pedersen anket dommen fra Bergen tingrett, doblet Gulating lagmannsrett boten, til 120 000 kroner.
Urnemodeller i kombinatorikk
Uordnet utvalg med tilbakelegging
I eksempelet ovenfor, vil beholder 1 få to baller, og beholder 2 få tre baller, mens beholder 3 forblir tom. En måte å representere det på er følgende måte:
Her representerer sirkelen en ball, mens de vertikale strekene representerer skilleveggen mellom beholderne. På samme måte vil for eksempel
innebære at beholder 1 inneholder én ball, mens beholder 2 og 3 inneholder to baller hver.
Man ser da at antall uordnede utvalg når man trekker k baller ut av en urne med n baller med tilbakelegging, er det samme som antall måter man kan arrangere k sirkler og n-1 vertikale streker på en linje. Svaret på dette er
1940-årene
-- 1940 -- 1941 -- 1942 -- 1943 -- 1944 -- 1945 -- 1946 -- 1947 -- 1948 -- 1949
Tiårsoversikt
Godfrey Brown
Arthur Godfrey Kilner Brown (født 21. februar 1915 i Bengal, død 4. februar 1995 i Sussex) var en britisk friidrettsutøver som deltok i de olympiske leker 1936 i Berlin.
Brown ble olympisk mester i friidrett under Sommer-OL 1936 i Berlin. Han var med på det britiske laget som vant 4 x 400 meter stafett foran USA og Tyskland. De andre på laget var William Roberts, Godfrey Rampling og Frederick Wolff. Brown kom på andreplass på 400 meter bak amerikanske Archie Williams.
1950-årene
Hendelser
-- 1950 -- 1951 -- 1952 -- 1953 -- 1954 -- 1955 -- 1956 -- 1957 -- 1958 -- 1959
Bjørnebær
Bjørnebær sikter blant mange andre til arten (Rubus fruticosus). Navnet brukes om et 110-talls apomiktiske arter i bjørnebærslekta. Den har tornete skudd og hvite, eller rødlige blomster. Etter blomstring gir skuddene sorte eller rødlige bær (botanisk sett en hjelpefrukt) med en syrlig og søt smak. Planten er i slekt med bringebær, og dermed ikke ulik denne. Krysser man bjørnebær med bringebær og loganbær, får man boysenbær.
Planten er ikke særlig utbredt i Norge da den liker seg best i varmt og lunt klima. Den finnes for det meste sørover i kyststrøkene vest for Oslofjorden, rundt Sørlandet, til vestlandsfjordene.
Bruk
Bjørnebær blir brukt som de er, og som følge til blant annet iskrem, kaker og annen dessert. De blir også brukt til å lage syltetøy, marmelader, smoothie og likør.
Planten er også brukt innen folkemedisinen. Da blader og blomster blant annet inneholder garvesyre, virker den betennelseshemmende. Dermed har friske blader blitt brukt direkte på verkebyller, eksem og kreftsår. I tillegg har avkok blitt brukt til å behandle munn- og halsbetennelse ved gurgling. Avkok av blad og blomst har også blitt brukt til å stanse diaré.
Siegfried Purner
Siegfried Purner (født 16. februar 1915, død 10. februar 1944) var en østerriksk håndballspiller som deltok i de olympiske leker 1936 i Berlin.
Purner vant en olympisk sølvmedalje i håndball under OL 1936 i Berlin. Han var med på det østerrikske laget som kom på andreplass i håndballturneringen bak Tyskland. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Østerrike vant fire av fem kamper, i finalerunden som besto av fire lag, beseiret de Sveits med 11-6 og Ungarn med 11-7 og tapte kampen mot Tyskland med 6-10. Purner spilte to kamper i OL-turneringen.
Heysham
Demografi
Administrativt utgjør Heysham en del av distriktet City of Lancaster med tre administrative deler: Heysham Central (med en befolkning på 4 478 innbyggere i 2011); Heysham North (5 274 i 2011); og Heysham South (med 7 264 i 2011). Disse strekker seg dog til områder utover landsbyen Heysham, som har en befolkning på rundt 6 500 innbyggere.
Historie
Av historisk interesse er steingravene i ruinene av oldtidskapellet Sankt Patricks kapell som ligger nært inntil kirken, som er dedikert apostelen Peter. Begge bygg er antatt å være fra 1000-tallet, og er begge bygget med lokal stein hogd fra steingrunnen. Lokal legende hevder at sankt Patrick av Irland gikk i land her etter å ha krysset Irskesjøen fra Irland og deretter å ha etablert kapellet. Det har imidlertid blitt etablert at kapellet ble bygget rundt 300 år etter at Patrick døde. Steingravene er avbildet på omslaget av rockegruppa Black Sabbaths album The Best of Black Sabbath.
På kirkegården fra angelsaksiske og norrøne levninger, og kirken selv inneholder en norrøn stein med avbildning av et villsvin. Hensikten med disse til dels merkelige steinskulpturene er mye omdiskutert, men det er funnet mange tilsvarende i nordlige England, foruten også i Skottland, Wales, Man og på Irland, og dessuten noen få områder i sørlige England med tilknytning til vikinger og norrøn bosetning.
Lancaster Museum oppbevarer kulturgjenstander fra området, blant annet steinøkser og hammerhoder (noen som veier opp til 4 kg) og som er datert tilbake til neolittisk tid. Mange av disse gjenstandene og deres opprinnelige lokalisering tyder på at dette var gravlund i oldtiden, eller gravhøyde. Området er fortsatt kjent som «The Barrows» (= gravhøydene). Disse er på den eneste kystklippene i Lancashire og inneholder på et relativt lite område, skogland, åpent gressland, sandstrender, og steinbassenger.
Havna i Heysham
Heyshams havn ble bygget i 1900, og det er fast fergeforbindelse til Man, foruten også frakt til Irland og til østlige delen av Irskesjøen og gassfeltene i bukta Morecambe Bay. En hurtigbåttjenste til Belfast ble åpnet i 1999. En del ferger har forbindelser med tog fra jernbanestasjonen og videre til Lancaster.
Tidevannstabeller kan bli sett ved Bay Horse Lancasters værtjeneste.
Kultur
Kunstneren J.M.W. Turner var i Heysham på 1790-tallet da han reiste rundt i Storbritannia. Hans malerier viser en tidlig landsby med iøynefallende tjern i bakgrunnen.
Haysham vant landsbyprisen Blomstrende Britannia, Britain in Bloom, både i 2005 og i 2007.
Underholdning
Heysham har en stor utendørs gokartbane ved Heysham Head hvor racerbilsjåføren Nigel Mansell pleide å farte rundt i tenårene.
Enebostubben (Oslo)
Enebostubben (1–9, 2–16) er en vei på Stovner (bydel Stovner) i Oslo. Den går som blindvei østover fra Stovnerveien.
Navnet ble vedtatt i 2005. Tidligere var det to sideveier til Stovnerveien kalt Eneboveien, og det var behov for å skille de to.
Frederick Wolff
Frederick Ferdinand «Freddy» Wolff (født 13. oktober 1910 i Hongkong, død 26. januar 1988) var en britisk friidrettsutøver som deltok i de olympiske leker 1936 i Berlin.
Torfinn Sigurdsson Rike
Torfinn Sigurdsson Rike (født ca. 1000, død ca. 1065) var jarl på Orknøyene, og regnes som en av de mest energiske jarlene i øygruppas historie. Torfinn bodde trolig flere steder, men til sist på Birsay på nordvestre Mainland, hvor han også lot bygge en kirke og fikk anlagt et bispesete.
Torfinn var sønn av jarl Sigurd Lodvesson Digre og en datter av den skotske kongen Malcolm II. Han var gift med Ingebjørg Finnsdatter, datter av Finn Arnesson. Sammen med Ingebjørg hadde han sønnene Pål og Erlend, og han var farfar til den hellige Magnus Orknøyjarl og Håkon Pålsson.
Ifølge sagaen fikk Torfinn Caithness (Katanes) som jarledømme etter sin morfar. Da faren Sigurd døde i 1014 ble jarledrømmet på Orknøyene delt mellom Torfinns (halv)brødre Sumarlide, Einar Vrangmunn og Bruse. Denne delingen ble begrunnet med at Torfinn allerede hadde Caithness. Torfinns krig med sine brødre pågikk fra 1018 (da Sumarlide døde, og Torfinn tok kontroll over hans tredjedel), til 1046, da Torfinn ble enejarl. Einar Vrangmunn ble ryddet av veien i 1020, og Bruse døde i 1034. Torfinns brorsønn Ragnvald Bruseson var samjarl med Torfinn fra sist i 30-åra til Torfinn drepte ham i 1046.
Som enejarl rådde Torfinn over et område «fra Tussaskjær (på Shetland) til Dublin», med Arnor Jarleskalds ord. Torfinn arbeidet aktivt for å holde dette riket samlet. Siden kong Olav II i 1021 skapte (midlertidig) fred mellom Torfinn og Bruse, hadde den norske kongen styrket sitt grep om jarldømmet på Orknøyene og de andre vesterhavsøyene. Torfinn hadde for sin del en dobbel lojalitet, i og med at han som jarl av Caithness også sto under den skotske kongen.
Torfinn besøkte Norge i 1047 da Harald Hardråde hadde blitt enekonge. Senere, ca. 1049/1050, reiste Torfinn ifølge sagaen gjennom Europa fra Danmark til Roma, hvor han besøkte paven, trolig Leo IX, og fikk syndsforlatelse. Det må ha vært etter dette at han lot bygge en kirke på Birsay.
Ifølge sagaen ble Torfinn mindre av en hærkonge, og mer av en lovbygger etter Roma-ferden.
Walter Reisp
Walter Reisp (født 5. november 1910) var en østerriksk håndballspiller som deltok i de olympiske leker 1936 i Berlin.
Reisp vant en olympisk sølvmedalje i håndball under OL 1936 i Berlin. Han var med på det østerrikske laget som kom på andreplass i håndballturneringen bak Tyskland. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Østerrike vant fire av fem kamper, i finalerunden som besto av fire lag, beseiret de Sveits med 11-6 og Ungarn med 11-7 og tapte kampen mot Tyskland med 6-10. Reisp spilte to kamper i OL-turneringen.
Björn Ulvaeus
Björn Kristian Ulvaeus (født 25. april 1945) er en svensk musiker og komponist, mest kjent for sitt medlemskap i ABBA.
Ulvaeus ble født i Göteborg, men familien flyttet til Västervik mens han var barn. Etter å ha vært medlem av ABBA har han, sammen med Benny Andersson, lagd musikalene Chess, Kristina från Duvemåla (basert på romanserien Innvandrerne av den svenske forfatteren Vilhelm Moberg), og Mamma Mia! (basert på eksisterende ABBA-sanger).
Før ABBA ble startet var han forgrunnsfigur i visegruppen Hootenanny Singers som hadde en rekke hits på Svensktoppen. Ulvaeus deltok også på en del konserter med The Hep Stars gjennom sitt vennskap med Benny Andersson.
Ulvaeus har på 2000-tallet markert seg som en fritenker og humanetiker. Han er medlem av de svenske Humanisterna (Human-Etisk Forbunds søsterorganisasjon).
Nigel Mansell
Nigel Ernest James Mansell (født 8. august 1953 i Upton-upon-Severn i Worcestershire) er en tidligere britisk racerfører som både vant Formel 1-mesterskapet i og CART mesterskapet i 1993. Han er den eneste personen i historien som har holdt begge titlene samtidig, og den første som har vunnet CART-tittelen i sitt debutår. På begynnelsen av 1990-tallet var Mansell, spesielt i britiske media, ofte kjent som Our Nige.
Hans karriere i Formel 1 strakte seg over 15 sesonger, i tillegg til to sesonger på toppnivået i CART-serien. Mansell er fortsatt den nest mest suksessrike britiske Formel 1-føreren gjennom tidene, etter Lewis Hamilton, når det gjelder antall seiere med 31, og syvende totalt bak Michael Schumacher, Alain Prost, Sebastian Vettel, Lewis Hamilton, Ayrton Senna og Fernando Alonso. Han er av Murray Walker, som var Formel 1-kommentator i 50 år, rangert blant topp ti Formel 1-førere igjennom tidene.
Biografi
Mansell ble født i Upton-upon-Severn, en liten by i Worcestershire, England. Han brukte mesteparten av sin barndom og sine tidlige voksne år i Hall Green, Birmingham. Han var elev på Rosslyn School, så Hall Green Bilateral, før han studerte ingeniørarbeid på Matthew Boulton College. Han jobbet som flyingeniør på Lucas Engineering, før han ga det opp for å bli racerfører på heltid.
Mansell ble i dronningens nyttårsliste for 2012 forfremmet fra offiser til kommandør av Order of the British Empire.
1976-1977
Mansell hadde en nokså treg start på sin racingkarriere, og ved hjelp av sine egne penger jobbet han seg oppover. Etter mye suksess i gokart gikk han videre til Formel Ford, noe hans far ikke likte. I 1976 vant han 6 av de 9 løpene han deltok i, inkludert hans debut på Mallory Park. Han deltok i 42 løp det neste året, vant 33 og ble britisk Formel Ford-mester, til tross for at han brakk nakken i en kvalifiseringsomgang på Brands Hatch. Doktorer sa at han var svært nær ved å bli lam, begrenset i seks måneder, og at han aldri kunne drive med racing igjen. Mansell fikk seg selv utskrevet fra sykehuset og returnerte til racing. Tre uker før ulykken hadde han sagt opp jobben som flyingeniør, etter å ha solgt mesteparten av hva han eide for å kunne finansiere karrieren sin. Senere det året fikk han sjansen til å kjøre en Lola T570 Formel 3 bil å Silverstone. Han fullførte på fjerde, og bestemte seg for at han var klare for høyere formelbil-klasser.
1978-1979
Mansells første sesong i Formel 3 startet med en pole position og en andreplass. Men bilen var ikke konkurransedyktig, ettersom teamet hans hadde en sponsoravtale med Unipart til å bruke Triumph Dolomite motorer som var mye dårligere enn Toyota-motorene som ble brukt av de beste teamene. Han fikk tre syvendeplasser og en fjerdeplass i hans siste løp for teamet. Den neste sesongen kjørte han for Dave Price Racing hvor han for engangs skyld fikk betalt. Etter sin første seier på Silverstone i mars kom han på åttendeplass sammenlagt. Hans kjøring var konsekvent, men en kollisjon med en annen bil resulterte i en enorm ulykke som han var heldig å overleve. Innlagt på sykehus igjen, denne gang for en brukket virvel i ryggen. Hans kjøring ble lagt merke av Colin Chapman, eier av Lotus. Kort tid etter ulykken, mens han skjulte smertene sine med smertestillende piller, viste han hva han kunne og ble testfører Lotus-teamet i Formel 1.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Torbjørn Schei
Torbjørn Schei (født 6. november 1982) er en musiker fra Steinkjer, kjent under artistnavnet «Thebon».
Han har vært vokalist i Keep of Kalessin siden 2004, og har også vært med i Subliritum, Twinsoul og Powdr.
Neuengamme (leir)
Bakgrunn
Leiren var i funksjon fra 13. desember 1938 til 4. mai 1945 og hadde totalt 106 000 fanger. Fangene var plassert i hovedleiren og 96 underleirer rundt om i Nord-Tyskland. Fangene kom fra 28 ulike nasjoner, blant dem russere (34 350), polakker (16 900), franskmenn (11 500), tyskere 9 200), nederlendere 6 950), belgiere (4 800) og dansker (4 800). Det var også jøder fra lokalbefolkningen, kommunister, homoseksuelle, prostituerte, sigøynere, Jehovas vitner og mange andre grupper. Om lag 55 000 døde grunnet de umenneskelige forholdene; hardt manuelt arbeid med svært lite mat, uhygieniske forhold og vold fra vaktene.
Arbeidet i hovedleiren besto hovedsakelig i produksjon av murstein. Dette inkluderte blant annet byggingen av en kanal for å transportere mursteinen fra leiren. Fangene måtte grave ut den tunge massen med primitive redskaper, og det ble ikke tatt noe hensyn til fangenes helse eller værforhold. Tre av satellittleirene er også bevart som minnesteder. Dette er Bullenhuser Damm, Kritenbarg 8 og Suhrenkamp 98. Den første av disse er viet minnet om 20 barn som kom fra konsentrasjonsleiren Auschwitz, de ble offer for «medisinske eksperimenter». De ble myrdet den 20. april 1945 for å skjule spor etter eksperimentene. Den andre underleiren var fylt av kvinnelige fanger fra Łódź i Polen. Den tredje underleiren ligger ved Fuhlsbüttel fengsel. Deler av denne leiren huset kommunister, motstandere av regimet og andre grupper. Om lag 450 fanger ble myrdet her.
Neuengamme ble i mars og april 1945 brukt som transittleir for skandinaviske fanger som ble reddet av De hvite bussene.
Den 3. mai 1945 ble fartøyene «Cap Arcona», «Thielbek», «Athen» og «Deutschland IV» lastet med fanger fra leiren, slept ut fra kai og forlatt hjelpeløst drivende i Lübeckbukten – hensikten var å fjerne spor etter leiren. Allierte fly bombet og senket fartøyene. Om lag 8 000 fanger druknet eller ble skutt på stranden av SS.
5. serierunde i Tippeligaen 2010
5. serierunde i Tippeligaen 2010 startet lørdag 10. april klokken 17 med Lillestrøm mot Stabæk. Runden fortsatte med seks kamper søndag 11. april, fem kamper klokken 18 og hovedkampen mellom Odd Grenland og Rosenborg på Skagerak Arena klokken 20. Runden ble avsluttet mandag 12. april med Vålerenga mot Molde klokken 19.00.
Gateshead
Gateshead er en by i grevskapet Tyne and Wear i England. Byen er administrasjonssenteret i distriktet av samme navn. Den var en del av grevskapet Durham før opprettelsen av Tyne and Wear i 1974. Byen ligger på den sørlige bredden av elven Tune og på motsatt side av Newcastle upon Tyne. Gateshead har i stor grad har vokst sammen med Newcastle, og blir ofte regnet som en bydel, selv om den fortsatt har selvstendig bystatus. Tyne and Wear Metro forbinder byene, som også er knyttet sammen med sju bruer over Tyne, inkludert den svingbare gang- og sykkelbroen Gateshead Millennium Bridge. Millenniumbroen har vunnet en rekke priser og ble avbildet på frimerke og den britiske et pund-mynten i 2007. Byen er kjent for sin nyskapende arkitektur, inkludert konserthuset Sage Gateshead, skulpturinstallasjonen Angel of the North og kunstmuseet for samtidskunst, Baltic Centre. I henhold til folketellingen i 2011 har Gateshead en befolkning på 66 382 innbyggere. mens distriktet som sådan (built-up area) har en befolkning på 120 046 innbyggere.
Etymologi
Gateshead er første gang omtalt i latinsk oversettelse på 700-tallet i Bedas historieverk Historia ecclesiastica gentis Anglorum («Anglernes kirkes historie») som ad caput caprae, «ved geitens hode». Denne tolkningen er i samsvar med senere engelske vitnemål på navnet, blant dem Gatesheued fra rundt 1190, bokstavelig «geitens hode», men i kontekst av stedsnavn har det betydningen «odde eller høyde benyttet av (ville) geiter».
Einar Hepsø
Hepsø var medlem av Osen kommunestyre 1952–1955, 1972–1979, 1984–1991 og 1995–2003, varaordfører 1972–1977 og 1985–1986 samt ordfører 1984–1985 og 1995–2003. Han var vararepresentant til Stortinget fra Sør-Trøndelag 1977–1985 og formann i Norges Fiskarlag 1984–1994. Av offentlige verv kan nevnes medlem av sentralstyret i Norges fiskeriforskningsråd 1984–1992 og nestleder i styret i Garantikassen for fiskere 1988–1995.
Hepsø ble tildelt Kongens fortjenstmedalje i gull i 1998. Han ble æresmedlem av Norges Fiskarlag i 1996.
Heksebergfjellet
Heksebergfjellet er en ås på Romeriksslettene. Heksebergfjellet kalles også Vardåsen, Vardfjellet og Heksebergåsen. . Høyeste punkt er 318 meter over havet. På det høyeste punktet ligger en gammel varde som senere har rast ned. Toppens primærfaktor er 127 meter, referansesadelen er mot Klintehøgda, på vannskillet i Tæruddalen.
Utsikten fra toppen av Vardåsen er i dag begrenset. Sørover kan man se Øyeren, og Høytorp fort ved Mysen i det fjerne, 55,1 km unna.
Navn
Oluf Rygh viser til at gårdsnavnet skrives Hixsabergh i Aslak Bolts jordebok, Hyxebergh i 1520, Hixeberrig i Stiftsbog 1574-1577, Hexberre i 1578, Hexebergi i 1594, Hixeberg hos Jens Nilssøn, Hegßeberrig i 1617 og Hexeberg i 1666 og 1723. Rygh mener at navnet ikke kan sammenlignes med Hegsum i Vestre Toten eller Hexem i Holtaalen og at første ledd i navnet Hekseberg er enestående samt at han intet kan opplyse om hva det betyr.
Heksebergåsen tettsted
Tettstedet med områdene Fjellbo, Heksebergåsen og Vardefjellet var i 2012 det nest største tettstedet i daværende Sørum kommune og det var ikke klare grenser mellom områdene. Hele området har blitt omtalt som Heksebergåsen mens bebyggelsen nede på sletta ble mest omtalt som Fjellbo. I folketellinga i 2001 bodde det 1159 innbyggere i tettstedet og per 1. januar 2012 hadde det økt til 2187 innbyggere. Tettstedet var det yngste i Sørum og det fantes noen få bolighus og hytter som var utbygt til boliger før 1980, men den store bygginga av villaer tok til fra 1985, først nederst i fjellet og så stadig høyere opp. Tettstedet er bygd på grunn fradelt fra gårdene Sorknes, Rud og Eisval som sammen med gårdene Semmerud og Hekseberg hadde fjellskog i den berglente lia opp mot toppen av Heksebergåsen. Denne fjellskogen ble omtalt som skogen «i fjellet» og gårdenes skogseiendommer ble kalt Sorknesfjellet, Rudsfjellet, Eisvalfjellet, Semmerudfjellet og Heksebergfjellet.
Kvalvik fort
Kvalvik fort (HKB 3./976 Kvalvik) ligger på nordøstspissen av Frei i Kristiansund kommune. Fortet er et av de best bevarte kystfortene fra 2. verdenskrig, og beskriver en viktig del av vår historie gjennom bygningsmasse, installasjoner, skilt og periodiske utstillinger.
Fortet ble påbegynt i 1943, men var ikke ferdigstilt da freden kom i 1945. Oppdraget til fortet var å ha kontroll med Omsundet og innseilingen til Freifjorden og Vinjefjorden, og det var en del av Festung Norwegen. I 1944 var det 100 mann som mannskap på fortet.
Fortet er i dag et populært turområde for barn og voksne året rundt.
1930-årene
-- 1930 -- 1931 -- 1932 -- 1933 -- 1934 -- 1935 -- 1936 -- 1937 -- 1938 -- 1939
Tiårsoversikt
FA-cupen 1937/38
FA-cupen 1937/38 var den 63. sesongen av den engelske FA-cupen. Preston North End vant turneringa etter 1–0 over Huddersfield Town i finalen.
Final
Dette var den første FA-cupfinalen som ble direktesendt på TV.
Tintoretto
Jacopo Comin, også Jacopo Robusti, men bedre kjent som Tintoretto (født i 29. september 1518 i Venezia, død 31. mai 1594 i Venezia), var en italiensk maler, virksom i Venezia. Kallenavnet Tintoretto («den lille maleren») fikk han, ettersom han var sønnen til en tintore («maler»).
Liv og verk
Tintorettos arbeider er tydelig påvirket av Michelangelo og hans svulmende former i gjengivelsen av menneskekroppen; dette foregriper klart barokken. Hans uttalte ideal var da også "tegne som Michelangelo, male som Tizian". Tintoretto nådde aldri Tizians og Veroneses maleriske kvaliteter, men han tok det igjen i visjonær og mystisk-religiøs kraft i sine bilder.
Hans komposisjoner er storslåtte og perspektivisk ofte meget komplekse og bisarre. Tintoretto står for den mest manieristiske av høyrenessansens mestere, og med sine chiarascuoro-effekter får han også betydning for Caravaggio og barokken. Et godt eksempel på dette er «Den hellige Markus' kropp berges» (omkring 1562), hvilket kan beskues på Gallerie dell'Accademia i Venezia.
Hans største konkurrent om de mange oppdragene i Venezia var Tizian, noe som førte til at Tintoretto dumpet prisene. Tintorettos verksted var svært produktivt, hvilket iblant ledet til kvalitetsbrister i verkene. Hans beste arbeider vitner allikevel om at han tilhørte manierismens største mestere og kunne måle seg med Tizian.
Tintorettos sannsynligvis mest kjente verk er «Korsfestelsen» (1565) og «Nattverden» (1592–1594).
Margret Fredkolla
Margret Ingesdatter Fredkolla (død 1130) var ei svensk prinsesse, datter til Inge Stenkilsson som ofte kalles for Inge den eldre. Merk at Margret kalles for Margareta i Sverige.
Tilnavnet «Fredkolla», det vil si «Fredskvinne», fikk hun da ble en del av den fredsoverkomsten mellom Sverige og Norge i 1101 ved at hun ble giftet bort til kong Magnus Berrføtt av Norge. «Hun ble sendt østfra Svitjod til Norge med et gjævt følge,» skriver Snorre Sturlason i Magnus Berrføtts saga.
Da Magnus Berrføtt døde i et slag i Irland år 1103, bare to år etter bryllupet, ble hun enke, og sannsynligvis barnløs.
I 1105 giftet hun seg med Nils av Danmark (Nikolas Sveinsson), den yngste av kong Svein Estridssons sønner. Nils ble danske konge i 1104 til sin død i 1134. Som regent var han svak, men lot seg lede av sin kloke gemal Margret Fredkulla. Da hun døde i 1130, giftet Nils seg så med Ulvhild Håkonsdatter fra Norge, som var enke etter kong Inge den yngre, og senere med den svenske kong Sverker den eldre. Familiebåndene mellom de nordiske kongehusene ble stundom i tetteste laget.
Med Nils fikk Margret følgende barn:
Envoy Air
Envoy Air Inc., tidligere American Eagle (forandret navn i 2014) er et amerikansk flyselskap med base i Fort Worth i Texas i USA. Det er et datterselskap av, tidligere American Airlines (og er dermed også eid av AMR Corporation) som flyr på mindre, regionale ruter. Selskapet har mer enn 1600 flyvninger pr dag til 140 byer i USA, Canada, Mexico og De karibiske øyer og er med det verdens største regionale flyselskap. På samme måte som sin partner American Airlines er Envoy Air tilknyttet Oneworld alliansen og har også et samarbeid med Delta Air Lines.
Navnet American Eagle ble også brukt på et ikke-relatert selskap i perioden fra april 1980 til april 1981 av et selskap som fløy en del charterturer mens de ventet på å få tildelt konsesjon på sivile ruter. Når de fikk denne konsesjonen ble de slått konkurs før de fløy en eneste flygning på det sivile markedet.
Historie
American Eagle ble grunnlagt 1. november 1984 som en sammenslåing av flere regionale selskap: Command Airways (også kalt Command Airlines), lokalisert på Dutchess County Airport i Wappinger, New York, Avair, Simmons Airlines, Wings West Airlines, Metro Airlines og Chaparral Airlines.
American Eagle sine ruter fra Los Angeles International Airport er et samarbeid med Continental Airlines og de har også et samarbeid med Delta Air Lines, da under navnet Delta Connection.
Flyplasser
Envoy Air har baser på følgende steder:
Envoy Air har også en vedlikeholdsavdeling på Abilene Regional Airport i Abilene i Texas.
Flåte
Pr oktober 2006 består flåten til American Eagle av følgende fly:
Pr oktober 2006 er gjennomsnittsalderen på flåten til American Eagle 5,7 år.
Ellefs vei (Oslo)
Ellefs vei er en vei på Rommen i bydel Stovner i Oslo. Den går fra Haavard Martinsens vei til Ringnesveien.
Veien fikk navn i 1968 etter Ellef Ringnes, som grunnla Ringnes Bryggeri sammen med broren Amund og Axel Heiberg. Rester av en vei oppkalt etter broren er ikke langt unna.
Ira von Fürstenberg
Ira von Fürstenberg (egentlig Virginia Carolina Theresa Pancrazia Galdina Prinzessin zu Fürstenberg, født 18. april 1940 i Roma), prinsesse von Fürstenberg, er en europeisk filmskuespillerinne, smykkedesigner og sosietetskvinne.
Hun er datter av prins Tassilo Egon Maria Karl George Leo von Fürstenberg og hans første kone Clara Agnelli, som er en av Fiat-arvingene.
Prinsesse Ira skal ha vært en nær venn og angivelig elskerinne av fyrst Rainier III av Monaco i årene etter fyrstens kones død. Ira og Rainier var tremenninger; begge var oldebarn av lady Mary Victoria Hamilton, den skotsk-tyske hustruen til fyrst Albert I av Monaco.
Hun var første gang gift i 1955 i Venezia med prins Alfonso zu Hohenlohe-Langenburg (1924–2003). Hun var da 15 år, og brudgommen 31. De fikk to sønner, blant annet alpinisten Hubertus. De ble skilt i 1960. Deretter giftet hun seg med den brasilianske industrimannen Francisco Pignatari (1916–1977), men de ble skilt etter tre år.
Forhjulsdrift
Forhjulsdrift eller forhjulstrekk er en vanlig teknikk for fremdrift av motorkjøretøy hvor forhjulene driver bilen fremover.
En av fordelene med forhjulsdrift sammenlignet med bakhjulsdrift er en mer kompakt installasjon ved at motor, girkasse og differensial er samlet i en kompakt enhet. De fleste biler har i dag motoren foran og det blir dermed ikke behov for noen kardang for kraftoverføring til bakhjulene. Kjøretøy med forhjulsdrift blir trukket, ikke dyttet, og dette gir i de fleste situasjoner et mer stabilt forhold mellom drivkreftene og bilens treghet, noe som resulterer i bedre retningsstabilitet. I mange tilfeller vil biler med forhjulsdrift også ha bedre fremkommelighet på grunn av mer tyngde over drivhjulene.
Fredrik Vilhelm III av Preussen
Fredrik Vilhelm III (tysk Friedrich Wilhelm, født 3. august 1770 i Potsdam, død 7. juni 1840 i Berlin) var konge av Preussen fra 1797 til 1840.
Liv og virke
Han var sønn av kong Fredrik Vilhelm II av Preussen og Fredrika Louise av Hessen-Darmstadt. Han ble gift med Louise av Mecklenburg-Strelitz, som fødte ham ti barn.
Som kronprins førte han et heller borgerlig liv med et problemløst ekteskap i Berlins Kronprinzenpalais, som han også etter sin kroning til prøyssisk konge ikke avvek fra. Det moralske forfallet ved farens hoff, med intriger og affærer, hadde frastøtt ham, og han var oppsatt på å gjenopprette kongehusets sømmelighet.
I 1806 forpliktet kongen seg til ikke å støtte Napoléon med tropper ved et overfall på Russland. Kort etter overleverte han et ultimatum til Napoléon om å trekke alle franske tropper ut av Syd-Tyskland. Napoléon ignorerte dette, og erklærte 9. oktober Preussen krig. Ved slaget ved Jena og Auerstedt led kongens hær et knusende nederlag og måtte flykte til Memel i Østpreussen. 9. juli var Fredrik Vilhelm tvunget til å akseptere freden i Tilsit, som reduserte Preussens territorium til Brandenburg, Østpreussen og Schlesien.
Kongen fremmet kunst og kultur, og spilte en stor rolle for utbyggelsen av Museumsinsel.
Barn
Fredrik Vilhelm III av Preussen var bl.a. tippoldefar til kong Haakon VII av Norge.
Ettermæle
Friedrich-Wilhelm-Platz i Berlin er oppkalt etter ham.
Innocens VIII
Innocens VIII (Giovanni Battista Cibò) (født i 1432 i Genova i adelsrepublikken Genova, død 25. juli 1492 i Roma) var pave 29. august 1484 – 25. juli 1492.
Han var sønn av den romerske senator Aran Cibò og Teodorina de' Mari. Etter en utsvevende ungdom der han ble far til to barn utenfor ekteskap, Franceschetto og Teodorina, lot han seg prestevie og gikk i tjeneste hos kardinal Calandrini. Han ble utnevnt til biskop av Savona i 1467. I 1473 tok han et steg oppover da han ble kardinal, med Santa Cecilia in Trastevere som tittelkirke. At han i 1484 besteg pavestolen, skyldtes hovedsakelig støtte fra kardinal Giuliano della Rovere, den senere pave Julius II.
I en bulle fra 1484 kalt Summis desiderantes affectibus fremkommer at Innocens trodde på heksekunst slik den beskrives i Bibelen. Bullen tilkjennega at paven ga inkvisitorene Heinrich Kramer og Jakob Sprenger myndighet til å innlede inkvisitoriske prosesser mot mistenkte hekser og kjettere i Tyskland og andre områder. Videre ga bullen Kramer og Sprenger immunitet fra «å bli trakassert eller forhindret på noe vis», og biskopen av Strassburg pålegges å yte inkvisitorene all mulig bistand i deres arbeid.
Tittelen Padre della patria (= Fedrelandets far) ble foreslått som passende for ham, siden han hadde seksten barn utenfor ekteskap. Gravmonumentet hans er Peterskirkens eldste monument over en pave, og ble utført av Piero og Antonio del Pollaiuolo. Det stod ferdig i 1498, og er todelt med en skulptur av paven liggende på sin sarkofag, og en annen høyere oppe, sittende på en trone med et grep rundt øverste del av en kopi av Longinus' hellige lanse. Denne oppbevares også i Peterskirken.
Sjia-opprøret i Jemen
Sjia-opprøret i Jemen er en borgerkrig i de nordlige guvernmentene i Jemen. Krigen begynte i juni 2004, da lederen av den sjia-muslimske zaidiyyah-sekten, Hussein Badreddin al-Houthi, startet et opprør mot den jemenittiske regjeringen. Mesteparten av kamphandlingene har funnet sted i Sa'dah-guvernmentet, og har etter hvert også spredd seg til naboguvernmentene Hajjah, 'Amran og al-Jawf, samt Saudi-Arabia.
Innocens VIII
Fra medisinsk litteratur kjennes ulike versjoner av en historie der den aldrende Innocens VIII skal ha tatt blod fra unge menn i et forsøk på å bedre egen helse. Den samtidige historikeren Stefano Infessura (ca 1435 - ca 1500) beskrev hvordan tre unge menn ved god helse mottok en dukat hver for å la seg årelate for pavens skyld. Årelating av den syke var vanlig praksis, men her ble angivelig de tre ungdommene årelatt til døden. «Paven drakk blodet deres mens det stadig var varmt og friskt, for å få kreftene tilbake», skrev Infessura, men det hjalp ikke på livskraften. Paven døde like fullt, men denne apokryfe historien har fått sitt eget liv.
Sjia-opprøret i Jemen
Den jemenittiske regjeringen antok at houthi-gruppen ønsket å styrte regjeringen og opprette sjia-baserte religiøse lover i landet. Opprørerne hevder imidlertid fra sin side at deres mål er å beskytte samfunnet sitt mot diskriminering og aggresjon fra regjeringen.
I august 2009 igangsatte den jemenittiske hæren en offensiv mot houthi-opprørerne i Sa'dah-provinsen. Hundretusenvis av mennesker måtte flykte som følge av kampene,som etter hvert nådde den internasjonale agendaen da Saudi-Arabia ble involvert den 4. november da kamper brøt ut mellom houthier og saudiske sikkerhetsstyrker. Som følge av trefningene intervenerte Saudi-Arabia i krigen ved å starte en offensiv mot houthier i Nord-Jemen. Mens opprørerne anklager Saudi-Arabia for å støtte den jemenittiske regjeringen, hevder saudierne selv at landet kjemper for sin egen sikkerhet og ikke Jemens. Opprørslederne hevder at USA ble involvert i krigen den 14. desember når amerikanske fly gjennomførte 28 raid mot mål i Jemen.
Den norske Bokhandlerforening
Den norske Bokhandlerforening er en norsk interesseforening for bokhandlere som ble stiftet 10. januar 1851. Foreningen har som mål å ivareta og fremme bokhandlernes interesser, og arbeide for å styrke litteraturens og bokens plass i samfunnet. Foreningen representerer 480 bokhandler med over 2000 ansatte. Medlemmene varierer fra de største kjedebokhandlerne til små uavhengige bokhandler.
Anne Schiøtz overtok i 2021 som direktør i Bokhandlerforeningen. Hans Antonsen, administrerende direktør i Det norske Teatret, ble i 2018 valgt til ny styreleder.
Ingeborg Eliassen (1953– )
Ingeborg Eliassen (født 26. juli 1953 i Ballangen) er en norsk forfatter, dramatiker og kursholder i kreativ skriving.
Allerede i 1975 fikk hun antatt dikt i Nordnorsk Forfatterlags antologi Nordfra 1975. Hun var også representert i Nordnorsk Magasins antologi Ei heil vøa i 1982. Eliassen er utdannet agronom og har arbeidet to år for Fredskorpset i Tanzania.
Sivilagronom
Tittelen sivilagronom var tidligere beskyttet i Norge. Etter gjennomføring av «Kvalitetsreformen for utdanning i Norge» med 3-årig bachelorgrad og deretter 2-årig mastergrad blir sivilagronom gitt som sidetittel til f.eks. graden Master ved NMBU.
Boksing under Sommer-OL 1972
Boksing under Sommer-OL 1972. Cuba ble beste nasjon med 3 gull.
Fylkesvei 4982
Fylkesveg 4982 går mellom Våga og Krossgott i Sveio kommune. Veien er 2,4 km lang.
Frem til 2019 hadde veien betegnelsen fylkesvei 5 (Hordaland).
Boysenbær
Boysenbær er en krysning (hybrid) av bringebær, bjørnebær og loganbær, og har en sterk aromatisk smak.
Historie
Bærets navn kommer fra hortikulturisten Rudolph Boysen (1895–1950) fra Napa, California (USA) som dyrket frem krysningen i 1923. Senere tok George Darrow, fra det amerikanske landbruksdepartementet, sammen med bæreksperten Walter Knott over noen planter som de foredlet til bæret vi kjenner i dag.
Alfred Schmalzer
Alfred Schmalzer (født 28. oktober 1912, død 21. januar 1944) var en østerriksk håndballspiller som deltok i de olympiske leker 1936 i Berlin.
Schmalzer vant en olympisk sølvmedalje i håndball under OL 1936 i Berlin. Han var med på det østerrikske laget som kom på andreplass i håndballturneringen bak Tyskland. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Østerrike vant fire av fem kamper, i finalerunden som besto av fire lag, beseiret de Sveits med 11-6 og Ungarn med 11-7 og tapte kampen mot Tyskland med 6-10. Schmalzer spilte tre kamper i OL-turneringen.
Liste over trikkesystemer i Sveits
Dette er en liste over trikkesystemer i Sveits. Den inkluder eksisterende og avsluttede trikker, men ikke fremtidige.
Skarvan og Roltdalen nasjonalpark
Skarvan og Roltdalen nasjonalpark  er en norsk nasjonalpark som ligger i stort uberørt skog- og fjellområde i Trøndelag vest for Sylene. Parken ble opprettet i 2004, for å «''ta vare på et i det vesentligste urørt fjell- og skogområde typisk for regionen. Det biologiske mangfoldet med økosystemer, arter og bestander skal sikres. Det er også et formål å verne om kulturminner og sammenhengen mellom disse, særlig de kulturminnene som er knyttet til kvernsteinsdrifta. ''» og den dekker et område på 441,5 km².
Nasjonalparken ligger i kommunene Selbu, Tydal, Meråker og Stjørdal. Den grenser opp til Stråsjøen-Prestøyan naturreservat i vest.
Geografi, landskap, geologi
Roltdalen i sørvest er den største veiløse skog- og seterdalen i Sør-Trøndelag. Her og andre steder er det myrer og våtmarksområder.
Flora og fauna
I et verneperspektiv er det det urskogaktive skogområdet i selve Roltdalen som er den største botaniske verneverdien i området. Myrvegetasjonen er også verdifull.
20 av fugleartene som er observert innenfor området står på de nasjonale rødlistene.
Kulturminner
Området har rike og varierte kulturminner: fangstanlegg, jernvinner, setergrender og spor av samisk bosetning og næringsvirksomhet.
Kvernsteinbruddet i Kvernfjellet var i drift fra middelalderen og inntil ca. 1920. Selbu Kobberverk drev bergverk i Roltdalen 1713 til 1761.
Forvaltning og bruk av området
Verneforskriftens formålsparagraf legger til rette for to typer bruk av området: «utøving av tradisjonelt og enkelt friluftsliv med liten grad av teknisk tilrettelegging», i praksis den type virksomhet som blant annet Den norske turistforening og dens regionalavdelinger driver. Trondhjems Turistforening har et nettverk av ruter i nasjonalparken, knyttet blant annet til Schulzhytta midt i nasjonalparken. Utenfor parkens grenser ligger Prestøyhytta, Græslihytta og Ramsjøhytta, med flere.
I tillegg legger forskriften opp til at «Ivaretakelse av naturgrunnlaget innenfor nasjonalparken er viktig for samisk kultur og næringsutnyttelse. Området skal kunne brukes til reindrift». I dag beiter reinen her i sommerhalvåret.
Ante Vitaić
Ante Vitaić (født 7. juni 1982 i Split) er en kroatisk fotballspiller som for øyeblikket spiller for RNK Split. Vitaić regnes som en offensiv, teknisk og kreativ midtbanespiller med spisskompetanse på overblikk og gjennombruddspasninger.
Han har tidligere spilt for klubbene Mosor Zrnovnica, HNK Hajduk Split og NK Osijek. Han er tvillingbror til Frane Vitaić, som også er fotballspiller og som prøvespilte for Aalesund sommeren 2008.
Hamarkameratene
Vitaic deltok på et treningsopphold hos Ham–Kam i midten av juli 2008, men måtte dra derfra etter én uke uten kontraktsforslag på grunn av at Hamarklubben var usikker på om han hadde de rette egenskapene. Klubben besluttet likevel å kontakte spillerens agent Axel Smeets (som er en tidligere Ham-Kam-spiller) etter én ukes tid for å forhandle om en kontrakt.
Vitaic gikk deretter på lån til Hamarkameratene ut sesongen 2008 fra den kroatiske klubben NK Osijek. og scoret sitt første mål for HamKam i 2–1-seieren over Strømsgodset den 31. august 2008. Han forlot klubben ved sesongslutt med totalt ti kamper og fire mål etter at Hamarkameratene hadde rykket ned fra Tippeligaen, men fikk likevel tilbud om fast kontrakt som han til slutt avslo. Han skrev isteden under på en tremåneders kontrakt med den kroatiske tredjedivisjonsklubben RNK Split, samtidig som Hamarkameratene signerte Olav Råstad som hans erstatter.
Jomo Kenyatta internasjonale lufthavn
Jomo Kenyatta internasjonale lufthavn (IATA: NBO, ICAO: HKJK) er Nairobis hovedflyplass. Det er den største flyplassen i Øst- og Sentral-Afrika, og den 6. største flyplassen i Afrika. Flyplassen har fått sitt nåværende navn etter Kenyas første statsminister og president Jomo Kenyatta.
Flyplassen er lokalisert i forstaden Embakasi sydøst for Nairobi, ca. 20 kilometer fra Nairobi sentrum. Hovedveien mellom Mombasa og Kampala i Uganda passerer like syd for flyplassen.